pythainlp/thai-wiki-dataset-v4 huggingface dataset:
วัดปทีปพลีผล

วัดปทีปพลีผล เป็นวัดราษฎร์สังกัดคณะสงฆ์มหานิกาย ตั้งอยู่ในแขวงท่าข้าม เขตบางขุนเทียน กรุงเทพมหานคร ปัจจุบันมีพระครูประทีปธรรมารักษ์เป็น เจ้าอาวาส พระครูปลัดจักรพันธ์ ปญฺญาธโร เป็นผู้ช่วยเจ้าอาวาส
วัดปทีปพลีผลเริ่มสร้างวัดเมื่อวันที่ 9 มกราคม พ.ศ. 2526 โดยนายทองดีและนางทองอินทร์ ประทีปพลีผล พร้อมด้วยบุตรธิดา ได้ถวายที่ดินเพื่อสร้างสำนักสงฆ์โดยมีเจตนารมณ์เป็นบุญกุศลที่จะทำบุญสถานแห่งนี้ให้เป็นสำนักปฏิบัติธรรมและเผยแพร่ธรรม ได้รับอนุญาตให้สร้างวัดเมื่อวันที่ 13 มิถุนายน พ.ศ. 2529 ผู้ขออนุญาตคือนายทองดี วัดได้รับพระราชทานวิสุงคามสีมาเมื่อวันที่ 2 พฤศจิกายน พ.ศ. 2530
สภาพวัดมีความสงบร่มรื่น สะอาด และสวยงาม อุโบสถประดิษฐาน "พระพุทธทศพล" เป็นพระประธาน หล่อองค์พระจากทองเหลือง ภายในรั้วกำแพงแก้วมีเจดีย์บรรจุพระบรมสารีริกธาตุตั้งอยู่ด้านทิศตะวันออกของวัด มณฑปพระพุทธสิหิงค์ประดิษฐานพระพุทธสิหิงค์องค์จำลอง ตั้งอยู่ด้านทิศตะวันตกของวัด วิหารหลวงพ่อเหลือประดิษฐานหลวงพ่อเหลือ กล่าวกันว่าตอนสร้างพระประธานในอุโบสถซึ่งเป็นทองเหลือง มีทองเหลืองเหลือ จึงนำมาหล่อพระประธานที่วิหารอีก 1 องค์ และยังสามารถหล่อเป็นพระองค์เล็ก ๆ ได้อีกหลายองค์ มณฑปพระครูพิพิธพัฒนโสภณตั้งอยู่กลางสระน้ำด้านหลังกุฏิที่พักพระสงฆ์
วัดท่าบันเทิงธรรม

วัดท่าบันเทิงธรรม เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมคลองบางใหญ่ ในหมู่ที่ 1 บ้านบางโสน ตำบลบางใหญ่ อำเภอบางใหญ่ จังหวัดนนทบุรี
วัดท่าบันเทิงธรรมเป็นวัดโบราณ ได้รับการบูรณะเมื่อ พ.ศ. 2386 ในรัชสมัยพระบาทสมเด็จพระนั่งเกล้าเจ้าอยู่หัว ผู้บูรณะคือ หม่อมเจ้าหญิงคอยท่า ปราโมช ชาวบ้านเรียกว่า วัดท่า ตามชื่อผู้บูรณะ จากแหล่งข้อมูลอีกแหล่ง ชาวบ้านเล่ากันว่า เดิมมีชื่อว่า วัดหน้า คู่กับวัดหลัง (ปัจจุบันคือวัดหลังบาง) และได้รับการทำนุบำรุงให้เจริญขึ้นตามลำดับ จนเมื่อ พ.ศ. 2491 ได้เพิ่มเติมนามวัดเป็น "วัดท่าบันเทิงธรรม"
ในวัดท่าบันเทิงธรรมแห่งนี้มีพระพุทธรูปคู่วัดที่มีอายุยาวนานโดยประมาณ 100-200 ปี คือ หลวงพ่อขาว หลวงพ่อหมอ เป็นที่กราบสักการะบูชาอย่างยิ่ง มีเจดีย์ใหญ่อยู่บริเวณริมคลอง ที่ทางกรมศิลปากรวิเคราะห์สันนิษฐานว่า เป็นเหมือนสถูปของผู้สร้างวัด มีอายุกว่า 150 ปีมาแล้ว
อุโบสถเก่ามีฐานตัวอาคารหลักเป็นฐานสิงห์ ส่วนฐานเฉลียงเป็นฐานปัทม์ ประตูหน้าต่างไม่มีประดับลวดลาย หลังคาเป็นทรงจั่วแบบมีไขรา ซ้อน 2 ชั้นและมุขลดด้านหน้า หลังคาอาคารหลักและมุขลดซ้อน 3 ตับ ตับสุดท้ายมีทวยรับ หน้าบันรูปพระอินทร์ทรงช้างเอราวัณ ล้อมกรอบด้วยลายกระหนก ภายในประดิษฐานพระพุทธรูปปางมารวิชัย ชาวบ้านเรียกว่า "องค์หลวงพ่อหมอ"เป็นพระพุทธรูปปูนปั้น ปิดทองคำเหลวแท้ทั้งองค์ และวัดมีรอยพระพุทธบาทจำลอง สร้างในปลายสมัยพระบาทสมเด็จพระนั่งเกล้าเจ้าอยู่หัว มีงานสมโภชและปิดทองพระเป็นประจำทุกปี 
เมื่อปี พ.ศ. 2538 สมเด็จพระสังฆราชองค์ที่ 19 ได้เสด็จมาวางศิลาฤกษ์อุโบสถ ณ วัดท่าบันเทิงธรรม และได้อัญเชิญพระพุทธรูปหลวงพ่อใหญ่มาเป็นที่สักการบูชา เป็นอุโบสถใหญ่และใช้ทำกิจสงฆ์และกิจอื่นๆในปัจจุบัน
ปัจจุบัน (2564) ได้มีเจ้าอาวาส คือ พระครูประโพธธรรมนาท (ประสิทธิ์) เป็นพระผู้พัฒนา เป็นผู้มีเมตตา ชอบช่วยเหลือพระ เณร ที่ต้องการบวชเรียน มีทุนการศึกษาให้ รวมไปถึงโยมท่านใดที่มีความประสงค์จะบวชแต่ขาดทุนทรัพย์จริงๆ จะให้บวชฟรี ได้ทำการสนับสนุนมอบทุนการศึกษา ร่วมกิจกรรม กับทางโรงเรียนสังกัดวัดท่าบันเทิงธรรมมาโดยตลอดนอก ซึ่งเปิดสอนระดับอนุบาลไปจนถึงมัธยมศึกษาปีที่ 3
ทางวัดมีสถาบันพลังจิตตานุภาพเมื่อปี พ.ศ. 2557 สาขา 172 โดยมีรุ่น 39 เป็นรุ่นแรก เป็นสถาบันเกี่ยวกับการฝึกเรียนรู้ปฏิบัติทำสมาธิ เจริญจิตภาวนา
ได้ทำการพัฒนาปรับปรุงต่อเติมอาคารกุฏิพระสงฆ์ ศาลา ห้องน้ำ สิ่งอำนวยความสะดวกต่างๆ ปรับภูมิทัศน์ให้ดูร่มรื่น สงบ สวยงาม มีธรรมชาติและศิลปะ มีสถานที่ให้นั่งพักผ่อน สงบจิตสงบใจ มีร้านกาแฟของทางวัดเองและผลักดันคนในชุมชนวัดท่าจนได้เป็นชุมชนคุณธรรมของ จังหวัดนนทบุรี
ในอนาคตอันใกล้นี้ ทางวัดท่าบันเทิงธรรม จะทำการสร้างอาคารเพื่อการเรียนรู้และกิจกรรมอื่นๆ 6 ชั้น ชื่อว่าอาคารหลวงพ่อหมอ 200 ปีและโครงการตลาดน้ำลานธรรม 3 ตำบลขึ้น
รายชื่อสายการบินในฮ่องกง

นี่คือรายชื่อสายการบินที่มีบรับรองผู้ดำเนินการเดินอากาศซึ่งออกโดยอธิบดีการบินพลเรือนของฮ่องกง  และการกำกับดูแลที่ ICAO ยอมรับนั้นอยู่กับกรมการบินพลเรือน
หางนกยูงไทย

หางนกยูงไทย (ชื่อวิทยาศาสตร์: "Caesalpinia pulcherrima") เป็นพืชในสกุลฝาง ("Caesalpinia") วงศ์ย่อยราชพฤกษ์ (Caesalpinioideae) วงศ์ถั่ว (Fabaceae) มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้พุ่มไม่ผลัดใบสูง 3–5 เมตร ทรงพุ่มกลม ลำต้นเกลี้ยงหรือมีหนาม ใบเป็นใบประกอบแบบขนนกสองชั้น ออกสลับ ใบย่อยรูปขอบขนานหรือรูปไข่กลับ 7–11 คู่ ปลายใบมนหรือเว้า โคนใบมนหรือเบี้ยว ดอกออกเป็นช่อกระจะบริเวณซอกใบ ปลายกิ่ง หรือส่วนยอด ยาว 20 เซนติเมตร เมื่อบานมีเส้นผ่านศูนย์กลาง 4 เซนติเมตร กลีบดอกมี 5 กลีบ มีหลายสีตามพันธุ์ เช่น เหลือง แดง ส้ม หรือชมพู เกสรตัวผู้มี 10 อัน เกสรเพศเมียมี 1 อัน รังไข่อยู่เหนือฐานรองดอก ผลเป็นฝักแบน ขนาด 1.5–2 × 10–12 เซนติเมตร เมื่อแก่แตกได้ ภายในมีเมล็ดรูปแบนกลมหรือรี 8–10 เมล็ด
หางนกยูงไทยเป็นต้นไม้ประจำชาติบาร์เบโดส ปรากฏอยู่มุมบนซ้าย–ขวาของธงสมเด็จพระราชินีนาถเอลิซาเบธที่ 2 แห่งสหราชอาณาจักร ที่ดำรงพระอิสริยยศพระราชินีนาถแห่งบาร์เบโดส นิยมปลูกเป็นไม้ประดับ รากใช้ปรุงเป็นยาขับประจำเดือน
อนุกรมวิธาน.
"Poinciana pulcherrima" เป็นชื่อพ้องของหางนกยูงไทย
ไอรอน ฟิสต์ (ละครชุดทางโทรทัศน์)

ไอรอน ฟิสต์  หรือเรียกง่ายๆว่า Iron Fist เป็นละครชุดทางโทรทัศน์สัญชาติอเมริกันที่สร้างโดย สกอต บัค สำหรับบริการสตรีมมิ่งทางเน็ตฟลิกซ์ โดยอิงจากตัวละครมาร์เวลคอมิกส์ที่มีชื่อเดียวกัน เป็นส่วนหนึ่งในจักรวาลภาพยนตร์มาร์เวล (MCU) โดยแบ่งความต่อเนื่องกับภาพยนตร์อื่นของแฟรนไชส์และเป็นซีรีส์ลำดับที่สี่ที่นำไปสู่มินิซีรีส์ครอสโอเวอร์เรื่อง The Defenders ซีรีส์นี้ผลิตโดยมาร์เวลเทเลวิชันร่วมกับ ABC Studios ร่วมกับ Devilina Productions และผู้ควบคุมการแสดง บัค สำหรับซีซั่นแรก ราเวน เมทซ์เนอร์ เข้ามาเป็นผู้ควบคุมในฤดูกาลที่สอง
เดอะ ดีเฟนเดอร์ส

เดอะ ดีเฟนเดอร์ส  เป็นละครชุดทางโทรทัศน์สัญชาติอเมริกันที่สร้างโดย ดักลาส เพทรี และ มาร์โค รามิเรซ เพื่อบริการสตรีมมิ่งทางเน็ตฟลิกซ์ โดยอิงจากตัวละครมาร์เวลคอมิกส์ ได้แก่ แดร์เดวิล, เจสซิกา โจนส์, ลู้ก เคจ และ ไอรอน ฟิสต์ ซึ่งก่อตั้งทีมซูเปอร์ฮีโร่ในตำนาน ตั้งอยู่ในจักรวาลภาพยนตร์มาร์เวล (MCU) และเนื้อเรื่องมีความต่อเนื่องกับภาพยนตร์เรื่องอื่น ๆ ในแฟรนไชส์ มินิซีรีส์นี้เป็นงานครอสโอเวอร์สำหรับซีรีส์ที่เนื้อเรื่องเชื่อมต่อกันหลายเรื่องจากมาร์เวลและเน็ตฟลิกซ์ ผลิตโดยมาร์เวลเทเลวิชันร่วมกับ ABC Studios, บริษัท Nine and a Half Fingers และ Goddard Textiles โดยมีรามิเรซรับหน้าที่เป็นผู้ควบคุมการแสดง
บทนำ.
เหตุการณ์สองสามเดือนหลังจากซีซันที่สองของเรื่อง "แดร์เดวิล", และอีกหนึ่งเดือนหลังจากซีซั่นแรกของเรื่อง "ไอรอนฟิสต์", เหล่าศาลเตี้ย แดร์เดวิล, เจสสิกา โจนส์, ลู้ก เคจ และ ไอรอนฟิสต์ ได้ร่วมมือกันในนิวยอร์กซิตี้เพื่อต่อสู้กับศัตรูประจำคือ เดอะแฮนด์
เปิดตัว.
"เดอะดีเฟนเดอร์ส"เปิดตัวเมื่อวันที่ 18 สิงหาคม พ.ศ. 2560 บนบริการสตรีมมิ่งเน็ตฟลิกซ์ทั่วโลก ในรูปแบบ อัลตราเอชดี 4K และ ช่วงไดนามิกสูงช่วงไดนามิกสูง เปิดตัวแปดตอนพร้อมกันซึ่งมีความยาวชั่วโมง ตรงข้ามกับรูปแบบต่อเนื่อง เพื่อสนับสนุนการรับชมอย่างยาวนาน ซึ่งเป็นรูปแบบที่ประสบความสำเร็จสำหรับซีรีส์เน็ตฟลิกซ์อื่นๆ
เดอะ มาร์จินอล เซอร์วิส

เดอะ มาร์จินอล เซอร์วิส (The Marginal Service) เป็นซีรีส์อนิเมะโทรทัศน์ออริจินอลญี่ปุ่น ผลิตโดยสตูดิโอ 3เฮิรตซ์ และอำนวยการผลิตโดยไซเกมส์ กำกับโดยมาซายูกิ ซาโกอิ เขียนบทโดยเค็นตะ อิฮาระ และออกแบบตัวละครโดยโยชิโอะ โคซาไก ออกอากาศตั้งแต่เดือนเมษายนถึงมิถุนายน พ.ศ. 2566 เพลงเปิดชื่อเพลงว่า "Quiet explosion" ร้องโดยมาโมรุ มิยาโนะ
ให้เสียงโดย: มาโมรุ มิยาโนะ
ให้เสียงโดย: โทชิยูกิ โมริกาวะ
ให้เสียงโดย: โทโมกาซุ ซูงิตะ
ให้เสียงโดย: ยูอิจิ นากามูระ
ให้เสียงโดย: คาโอริ นาซูกะ
ให้เสียงโดย: ฮิโระ ชิโมโนะ
ให้เสียงโดย: ชินอิจิโร มิกิ
ให้เสียงโดย: โคกิ อูจิยามะ
อลิสในแดนมรณะ

อลิสในแดนมรณะ (; โรมาจิ: "Imawa no Kuni no Arisu"; #เปลี่ยนทาง) เป็นซีรีส์มังงะญี่ปุ่นแนวระทึกใจ เขียนและวาดโดย ฮาโระ อาโซ ตีพิมพ์ครั้งแรกใน"โชเน็งซันเดย์เอส" นิตยสารโชเน็งมังงะของโชงากูกัง ตั้งแต่เดือนพฤศจิกายน ค.ศ. 2010 ถึง มีนาคม ค.ศ. 2015 และย้ายไปที่"โชเน็งซันเดย์รายสัปดาห์" ออกเล่มตั้งแต่เดือนเมษายน ค.ศ. 2015 ถึง มีนาคม ค.ศ. 2016 บทต่าง ๆ ของมังงะถูกรวบรวมเป็นหนังสือรวมเล่ม"ทังโกบง" 18 เล่ม มังงะมีลิขสิทธิ์ในประเทศไทยโดยสำนักพิมพ์วิบูลย์กิจ "อลิสในแดนมรณะ" ได้รับการดัดแปลงเป็นโอวีเอ 3 ตอน เผยแพร่ระหว่างเดือนตุลาคม ค.ศ. 2014 ถึง กุมภาพันธ์ ค.ศ. 2015 ละครชุดภาคคนแสดง ผลิตโดยเน็ตฟลิกซ์ และกำกับโดยชินซูเกะ ซาโต เผยแพร่ทั่วโลกตั้งแต่เดือนธันวาคม ค.ศ. 2020 ถึง ธันวาคม ค.ศ. 2022
จนถึงเดือนมีนาคม ค.ศ. 2016 "อลิสในแดนมรณะ" สามารถจำหน่ายได้กว่า 1.3 ล้านเล่ม เล่มที่ 11 ขึ้นอันดับที่ 48 บนชาร์ตมังงะออริคอนประจำสัปดาห์ และ จนถึงวันที่ 22 มิถุนายน ค.ศ. 2014 สามารถขายได้ 21,496 เล่ม
เรื่องย่อ.
อาริซุ, คารูเบะ และโชตะ กลุ่มเพื่อนและนักเรียนมัธยมศึกษาปลาย เบื่อหน่ายกับชีวิตปัจจุบันของพวกเขา ระหว่างเทศกาลดอกไม้ไฟ อาริซุภาวนาว่าเขาสามารถใช้ชีวิตในอีกโลกหนึ่งที่น่าตื่นเต้นกว่านี้ เช่นนั้น คำขอของเขาเป็นจริง และทั้งสามถูกส่งไปยังโลกคู่ขนานที่ดูเหมือนพึ่งผ่านพ้นความหายนะ หลังจากที่เข้าไปสู่งานเทศกาลที่ว่างเปล่า พวกเขาได้รับการต้อนรับโดยผู้หญิงที่บอกว่าพวกเขา "ได้เข้าร่วมเกมแล้ว" หลังจากผ่านเกมได้สำเร็จ เธอเปิดเผยต่อพวกเขาว่า ในบอเดอร์แลนด์ พวกเขาต้องเล่นเกมเพื่อเอาตัวรอด
สโมสรฟุตบอลเชียงราย ล้านนา

สโมสรฟุตบอลเชียงราย ล้านนา เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดเชียงราย ปัจจุบันเล่นในไทยแลนด์ เซมิโปรลีก โซนภาคเหนือ
 "ณ วันที่ 21 มกราคม 2565"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
เฮาส์ออฟไฟว์ลีฟส์

เฮาส์ออฟไฟว์ลีฟส์  เป็นซีรีส์มังงะญี่ปุ่น แต่งเรื่องและวาดภาพโดยนัตสึเมะ โอโนะ ตีพิมพ์ในนิตยสาร"อิกกิรายเดือน" นิตยสารมังงะแนว"เซเน็ง"ของสำนักพิมพ์โชงากูกังตั้งแต่เดือนพฤศจิกายน พ.ศ. 2548 ถึงกรกฎาคม พ.ศ. 2553 รวบรวมตีพิมพ์เป็นหนังสือมังงะรวมเล่ม ("ทังโกบง") ในเครืออิกกิคอมิกซ์ทั้งหมด 8 เล่ม ซีรีส์อนิเมะโทรทัศน์ดัดแปลง 12 ตอน ผลิตโดยสตูดิโอแมนโกลบ กำกับและเขียนบทโดบโทโมมิ โมจิซูกิ ออกอากาศทางผังรายการโนอิตามินะของช่องฟูจิทีวีตั้งแต่เดือนเมษายนถึงกรกฎาคม พ.ศ. 2553
ให้เสียงโดย: Daisuke Namikawa
ให้เสียงโดย: Takahiro Sakurai (adult); Keiko Nemoto (child)
ให้เสียงโดย: Yūya Uchida
ให้เสียงโดย: Masaya Takatsuka
ให้เสียงโดย: Fuyuka Ōura
ยำใหญ่

ยำใหญ่ เป็นอาหารไทยประเภทยำซึ่งมีรสชาติเปรี้ยว เค็ม เผ็ด หวาน เหตุที่ชื่อยำใหญ่เพราะประกอบด้วยวัตถุดิบหลักทั้งเนื้อสัตว์ ผัก และเครื่องต่าง ๆ ราว 20 อย่าง เช่น ใส่แตงกวา ไข่ต้ม กุ้งต้ม หมูต้ม หนังหมู เห็ดหูหนู หัวผักกาดขาว ใบสะระแหน่ ใบโหระพา ฯลฯ และใช้เครื่องปรุงน้ำยำ รสชาติยำใหญ่นั้นเผ็ดเค็มนำ ไม่เน้นหวาน หอมกลิ่นกระเทียม พริกสด รากผักชี และได้ความเผ็ดหอมจากพริกไทย ในปัจจุบันหารับประทานได้ยาก จะทำขึ้นโต๊ะเสิร์ฟในวาระพิเศษ เช่น งานรวมญาติในเทศกาลต่าง ๆ
ยำใหญ่เป็นอาหารโบราณปรากฏอยู่ใน "กาพย์เห่ชมเครื่องคาวหวาน" พระราชนิพนธ์ในพระบาทสมเด็จพระพุทธเลิศหล้านภาลัย รัชกาลที่ 2 ความว่า
ในบทประพันธ์กล่าวถึง "น้ำปลาญี่ปุ่น" จากข้อมูลงานวิจัย "กาพย์เห่ชมเครื่องคาวหวาน กาพย์เห่นิราศแรมรสร้าง" โดย ศาสตราจารย์ชลดา เรืองรักษ์ลิขิต ว่า น้ำปลาญี่ปุ่นดังกล่าวนั้นเป็นน้ำปลาที่น่าจะเข้ามากับเรือสินค้าที่เดินทางมายังกรุงเทพ น้ำปลาญี่ปุ่นนั้นมีรสชาติที่ไม่เค็มเท่ากับน้ำปลาไทย แต่อย่างไรก็ตามน้ำปลาญี่ปุ่นในที่นี้ก็ไม่น่าจะใช่ซอสโชยุ ในตำรา "แม่ครัวหัวป่าก์" ของท่านผู้หญิงเปลี่ยน ภาสกรวงศ์ ก็เจาะจงใช้น้ำปลาญี่ปุ่นปรุงรสเค็ม 
ในปัจจุบันได้ใช้น้ำปลาไทยแทน ทั้งยังหาข้อสรุปไม่ได้ว่าน้ำปลาญี่ปุ่นที่ปรากฏในสำรับอาหารไทยตำรับในรั้วในวังนั้นใช่น้ำปลาญี่ปุ่นจริงหรือไม่ กฤช เหลือลมัย สันนิษฐานว่าน้ำปลาสูตรพิเศษของญี่ปุ่นคือการนำไปหมักกับซีอิ๊วชั้นดี ส่วนศาสตราจารย์ชลดา เรืองรักษ์ลิขิต สันนิษฐานได้ว่า เป็นน้ำปลาสูตรพิเศษที่นำไปหมักกับซีอิ๊วดี ๆ ก็ได้
ไทยลีก 2 ฤดูกาล 2566–67

ไทยลีก 2 ฤดูกาล 2566–67 เป็นการแข่งขันฟุตบอลไทยลีก 2 ฤดูกาลที่ 26 ซึ่งเป็นการแข่งขันฟุตบอลลีกระดับสองของประเทศไทย โดยจะมีสโมสรที่เข้าร่วมการแข่งขันทั้งหมด 18 สโมสร แข่งขันแบบพบกันหมดในระบบเหย้า-เยือน สโมสรที่ได้ 2 อันดับแรกจะได้เลื่อนชั้นไปเล่นในไทยลีกโดยอัตโนมัติ และทีมอันดับ 3-6 จะได้สิทธิ์เตะเพลย์ออฟ เพื่อหาแชมป์เพลย์ออฟขึ้นไปเล่นในไทยลีกอีก 1 ทีม ในฤดูกาลถัดไป ในขณะที่สโมสรที่ได้ 3 อันดับสุดท้ายจะต้องตกชั้นลงไปแข่งขันในไทยลีก 3 ในฤดูกาลถัดไป
สโมสร.
สโมสรที่เข้าแข่งขันในฤดูกาล 2566–67 มีจำนวน 18 สโมสร โดยแบ่งเป็นสโมสรจากไทยลีก 2 ฤดูกาล 2565–66 จำนวน 12 สโมสร สโมสรที่ตกชั้นจากไทยลีก ฤดูกาล 2565–66 จำนวน 3 สโมสร และสโมสรที่เลื่อนชั้นจากไทยลีก 3 ฤดูกาล 2565–66 จำนวน 3 สโมสร
 ตกชั้นจากไทยลีก
 เลื่อนชั้นจากไทยลีก 3
 เลื่อนชั้นสู่ไทยลีก
 ตกชั้นสู่ไทยลีก 3
1. <templatestyles src="การอ้างอิง/styles.css"/>^ 
2. <templatestyles src="การอ้างอิง/styles.css"/>^ 
3. <templatestyles src="การอ้างอิง/styles.css"/>^ 
ผู้เล่นต่างชาติ.
สำหรับการขึ้นทะเบียนนักกีฬาฟุตบอลต่างชาติกำหนดให้เป็นนักกีฬาฟุตบอลต่างชาติสัญชาติทั่วไป ไม่เกิน 3 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของ เอเอฟซี ได้อีก 1 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียนได้อีก 1 คน
ชื่อผู้เล่นใน ตัวหนา หมายถึง ผู้เล่นลงทะเบียนระหว่างช่วงโอนย้ายกลางฤดูกาล
รอบเพลย์ออฟ.
รอบรองชนะเลิศ.
"รวมผลสองนัด นครศรีฯ ยูไนเต็ด ชนะ 3–2"
"รวมผลสองนัด ระยอง ชนะ 5–3 "
รอบชิงชนะเลิศ.
"รวมผลสองนัด เสมอ 1–1 ระยอง ชนะด้วยกฏประตูทีมเยือน"
 "ณ วันที่ 27 เมษายน 2567"
 "ณ วันที่ 27 เมษายน 2567"
ผู้ชม.
สถิติผู้ชมทั้งหมด.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 27 เมษายน 2567แหล่งข้อมูล: ไทยลีก"หมายเหตุ:"'↓ ทีมที่เล่นในไทยลีก เมื่อฤดูกาลที่แล้ว<br>† ทีมที่เล่นในไทยลีก 3 เมื่อฤดูกาลที่แล้ว
จำนวนผู้ชมจากเกมเหย้า.
หมายเหตุ:#เปลี่ยนทาง ข้อผิดพลาดในการรายงานการแข่งขันเมื่อวันที่ 2 กันยายน 2566 (ชัยนาท ฮอร์นบิล 1–2 แพร่ ยูไนเต็ด)
หมายเหตุ.
<templatestyles src="Reflist/styles.css" />
ไทยลีก ฤดูกาล 2566–67

ไทยลีก ฤดูกาล 2566–67 หรือ ไฮลักซ์ รีโว่ ไทยลีก ฤดูกาล 2566–67 ตามชื่อผู้สนับสนุนคือ รถกระบะโตโยต้า ไฮลักซ์ รีโว่ เป็นการแข่งขันฟุตบอลไทยลีกฤดูกาลที่ 27 ซึ่งเป็นการแข่งขันฟุตบอลลีกระดับสูงสุดของประเทศไทย โดยมีสโมสรที่เข้าร่วมการแข่งขันจำนวน 16 สโมสร
บุรีรัมย์ ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ โดยที่มี นครปฐม ยูไนเต็ด, ตราด และอุทัยธานี เป็น 3 สโมสรที่ได้เลื่อนชั้นจากไทยลีก 2 ขึ้นมาเล่นในไทยลีกฤดูกาลนี้
กำหนดการ.
การแข่งขันไทยลีก ฤดูกาล 2565–66 เริ่มต้นนัดแรกในวันที่ 11 สิงหาคม พ.ศ. 2566 จนถึงนัดสุดท้ายในวันที่ 16 มิถุนายน พ.ศ. 2567
ตลาดซื้อ-ขายนักเตะ.
ตลาดซื้อขายนักเตะรอบที่ 1 ตั้งแต่วันที่ 25 พฤษภาคม ถึง 9 สิงหาคม พ.ศ. 2566 ส่วนตลาดซื้อขายนักเตะรอบที่ 2 ตั้งแต่วันที่ 19 ธันวาคม พ.ศ. 2566 ถึง 17 มกราคม พ.ศ. 2567
สโมสร.
ทั้งหมด 16 สโมสรที่ได้สิทธิ์เข้าร่วมการแข่งขันในฤดูกาลนี้ โดยแบ่งเป็น 13 สโมสร จากไทยลีก ฤดูกาล 2565–66 และ 3 สโมสรจากไทยลีก 2 ฤดูกาล 2565–66 ได้แก่ นครปฐม ยูไนเต็ด และตราด ซึ่งเลื่อนชั้นขึ้นมาแบบอัตโนมัติจากการที่พวกเขาจบอันดับที่ 1 และ 2 ของตารางคะแนนตามลำดับ และอุทัยธานี ซึ่งเลื่อนชั้นขึ้นมาจากการชนะเลิศในรอบเพลย์ออฟ
สโมสรที่เข้าและออกจากไทยลีก.
เลื่อนชั้นจากไทยลีก 2.
<section end=map />
1. <templatestyles src="การอ้างอิง/styles.css"/>^ 
2. <templatestyles src="การอ้างอิง/styles.css"/>^ 
3. <templatestyles src="การอ้างอิง/styles.css"/>^ 
ผู้เล่นต่างชาติ.
สำหรับการขึ้นทะเบียนนักกีฬาฟุตบอลต่างชาติกำหนดให้เป็นนักกีฬาฟุตบอลต่างชาติสัญชาติทั่วไป ไม่เกิน 5 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของ เอเอฟซี ได้อีก 1 คน ส่วนนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียน สามารถขึ้นทะเบียนได้ไม่จำกัดจำนวน
ชื่อผู้เล่นใน ตัวหนา หมายถึง ผู้เล่นลงทะเบียนระหว่างช่วงโอนย้ายกลางฤดูกาล
ตารางคะแนน.
อันดับ.
 
สถิติ.
<templatestyles src="Col-begin/styles.css"/>
 "ณ วันที่ 26 พฤษภาคม 2567"
รางวัล.
รางวัลประจำฤดูกาล.
ปฏิวัติ
เบอร์เรสฟอร์ด
กูลส์
อีเวร์ตง
เควิน
ธีราทร
อัลบาเรซ
ปรเมศย์
ศุภชัย
ป๊อปป์
โมต้า
11 ผู้เล่นยอดเยี่ยมแห่งปี<br>ไทยลีก ฤดูกาล 2566–67
ผู้ชม.
สถิติผู้ชมทั้งหมด.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 26 พฤษภาคม 2567แหล่งข้อมูล: ไทยลีก"หมายเหตุ:"'† ทีมที่เล่นในไทยลีก 2 เมื่อฤดูกาลที่แล้ว
แฟนผมเป็นประธานนักเรียน

แฟนผมเป็นประธานนักเรียน (อักษรโรมัน: "Faen Phom Pen Prathan Nakrian") เป็นละครชุดที่ออกอากาศในปี พ.ศ. 2565-2566 นำแสดงโดย นรวิชญ์ ฐิติเจริญรักษ์ (เจมีไนน์) และ ณัฐวรรธน์ จิโรชน์ธิกุล (โฟร์ท) ซีรีส์เรื่องนี้สร้างจากนวนิยายชื่อเดียวกันของพฤษภา
ซีรีส์นี้กำกับโดย กรพรหม นิยมศิลป์ และผลิตโดย จีเอ็มเอ็มทีวี ซีรีส์เป็นหนึ่งใน 22 โปรเจ็กต์ละครปี 2565 ที่ จีเอ็มเอ็มทีวี เปิดตัวในงาน "GMMTV 2022 Borderless" ในวันที่ 1 ธันวาคม 2564 เริ่มออนแอร์เมื่อวันที่ 2 ธันวาคม 2565 และสิ้นสุดการออนแอร์เมื่อวันที่ 24 กุมภาพันธ์ 2566 รับชมบนแพลตฟอร์มออนไลน์ได้ทางวิว
วงศ์ศักดิ์ สวัสดิ์พาณิชย์

วงศ์ศักดิ์ สวัสดิ์พาณิชย์ (เกิด 27 มิถุนายน พ.ศ. 2494) อดีตอธิบดีกรมการปกครอง ผู้ว่าราชการจังหวัดราชบุรี เคยดำรงตำแหน่งผู้ว่าราชการจังหวัดหนองคาย และเป็นรองผู้ว่าราชการจังหวัดภูเก็ต
ประวัติ.
วงศ์ศักดิ์ สำเร็จการศึกษารัฐประศาสนศาสตร์มหาบัณฑิต (การวางแผน) มหาวิทยาลัยเคนทักกีสเตต เขาได้รับความสนใจในเชิงบวกอย่างมากในปี 2550 เมื่อเขาลงนามในบันทึกมิตรภาพและความเข้าใจ (MOFU) ระหว่างจังหวัดราชบุรี และศาลาว่าการเมืองโกตากีนาบาลู (KKCH) รัฐซาบะฮ์ ประเทศมาเลเซียในขณะที่เขาได้ก้าวไปอีกขั้นในการส่งเสริม การท่องเที่ยวในเมืองและมิตรภาพระหว่างกัน
ในเดือนตุลาคม พ.ศ. 2551 วงศ์ศักดิ์ ได้รับการเลื่อนตำแหน่งเป็นผู้อำนวยการองค์การบริหารกรุงเทพมหานคร
อิมราน อับบาส

ซัยยิด อิมราน อับบาส นักวี (เกิด 15 ตุลาคม ค.ศ. 1982) หรือชื่อในวงการคือ อิมราน อับบาส  เป็นนักแสดงและนายแบบชาวปากีสถาน ผู้ทำงานด้านโทรทัศน์อูรดูเป็นหลัก อับบาสเริ่มงานแสดงครั้งแรกในเรื่อง "Umrao Jaan Ada" (2003) และได้รับการยอมรับหลังจากแสดงเป็นฮัมหมัด รซา ในซีรีส์ "Khuda Aur Muhabbat" (2011) จากนั้นแสดงเป็นอดีลในเรื่อง "Dil-e-Muztar" (2013) ซึ่งทำให้เขาได้รับการเสนอชื่อเข้าชิงรางวัลฮัมอะวอดส์ สาขานักแสดงนำชายอดเยี่ยม ในปี 2014 เขาเปิดตัวระดับบอลลีวูดในภาพยนตร์สยองขวัญของวิกรม ภัฏฏ์ ในเรื่อง "Creature 3D" ผลงานอื่น ๆ ที่โดดเด่นเขาได้แก่ "Akbari Asghari" (2011), "Mera Naam Yousuf Hai" (2015), "Tum Kon Piya" (2016), "Mohabbat Tumse Nafrat Hai" (2017) และ "Koi Chand Rakh" (2018)
ชีวิตช่วงแรก.
อับบาสเกิดวันที่ 15 ตุลาคม ค.ศ. 1982 ที่อิสลามาบาด ในครอบครัวซัยยิด เขาเป็นผู้สืบสันดานจากอะลี อัล ฮาดี พ่อของเขา ซัยยิด ซัลฟิการ์ ฮุซัยน์ นักวี เป็นวิศวกรรมโยธาที่ประเทศซีเรีย ครอบครัวของเขาย้ายจากลัคเนาไปยังลาฮอร์ ในระหว่างการแบ่งแยกปากีสถานออกจากอินเดียเมื่อปี 1947 และย้ายไปอิสลามาบาดในปี 1965 อับบาสเป็นบุตรคนสุดท้องในจำนวนหกคน เขาสำเร็จการศึกษาที่วิทยาลัยศิลปะแห่งชาติ สาขาสถาปัตยกรรม
การทำงาน.
อับบาสเริ่มอาชีพนายแบบเมื่ออายุ 20 ปี เขาปรากฏทางโทรทัศน์ครั้งแรกในเรื่อง "Umrao Jaan Ada" (2003) และมีผลงานอื่น ๆ ตามมาอีกมากมาย ทั้งภาพยนตร์และโทรทัศน์ของปากีสถาน รวมถึงอุตสาหกรรมภาพยนตร์บอลลีวูดด้วย
สโมสรฟุตบอลเอซีดีซี

สโมสรฟุตบอลเอซีดีซี เป็นสโมสรฟุตบอลอาชีพในประเทศไทย ภายใต้การดูแลของหน่วยบัญชาการต่อสู้อากาศยานและรักษาฝั่ง กองทัพเรือไทย ซึ่งตั้งอยู่ที่อำเภอสัตหีบ จังหวัดชลบุรี ประเทศไทย ปัจจุบันแข่งขันอยู่ในไทยลีก 3 โซนภาคตะวันออก
 "ณ วันที่ 30 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
กีฬายูโดในโอลิมปิกฤดูร้อน 2024

การแข่งขัน กีฬายูโดในโอลิมปิกฤดูร้อน 2024 ที่กรุงปารีส ประเทศฝรั่งเศส จัดขึ้นตั้งแต่วันที่ 27 กรกฎาคม ถึง 3 สิงหาคม ต.ศ. 2024 ที่กร็องปาแลเอเฟแมร์ในช็องเดอมาร์ส จำนวนนักยูโดที่แข่งขันกันในประเภทน้ำหนักต่าง ๆ ทั้ง 14 รุ่นในการแข่งขันครั้งนี้ได้ลดลงจาก 386 คนในโตเกียว 2020 เป็น 372 คน โดยมีการกระจายที่เท่าเทียมกันระหว่างชายและหญิง แม้จะมีการเปลี่ยนแปลงจำนวนนักกีฬาเล็กน้อย แต่จำนวนรายการยูโดสำหรับปารีส 2024 ยังคงไม่เปลี่ยนแปลงจากครั้งก่อนหน้า เนื่องจากการแข่งขันจะมีรุ่นน้ำหนักสำหรับชายและหญิงจำนวนเท่า ๆ กัน โดยแบ่งเป็นเพศละ 7 รุ่น และมีการแข่งขันทีมผสมเป็นครั้งที่สอง ซึ่งเป็นรายการที่จัดขึ้นต่อจากการแข่งขันครั้งแรกเมื่อสามปีก่อนในโตเกียว
กำหนดการแข่งขัน.
<templatestyles src="Olympic schedule legend/styles.css"/>
สรุปเหรียญรางวัล.
เหรียญรางวัลทั้งหมด 60 เหรียญ ได้รับโดย 26 NOC
โมโนโนเกะ

โมโนโนเกะ  เป็นซีรีส์อนิเมะโทรทัศน์ญี่ปุ่นกลุ่มล้ำยุค ผลิตโดยสตูดิโอโทเอแอนิเมชัน เป็นภาคแยกของซีรีส์อนิเมะร่วมเรื่องสยองขวัญ "" ในปี พ.ศ. 2549 "โมโนโนโกะ" เป็นเรื่องราวของคนขายยาซึ่งได้เผชิญหน้ากับเรื่องเหนือธรรมชาตินับไม่ถ้วน เรื่องราวของ"โมโนโนเกะ"เกิดขึ้นระหว่างปลายยุคเอโดะและยุคเมจิของญี่ปุ่น ซึ่งมีระบบสี่ชนชั้น ซามูไรเป็นชนชั้นสูงสุด และพ่อค้า (เช่นตัวคนขายยา) อยู่ในชนชั้นที่ต่ำที่สุด มีเพียงซามูไรเท่านั้นที่ได้รับอนุญาตให้พกดาบ ซึ่งเป็นเหตุผลว่าทำไมตัวละครหลายตัวจึงตกใจที่คนขายยาพกดาบ
เปี๋ยงเปี๋ยงเมี่ยน

เปี๋ยงเปี๋ยงเมี่ยน  หรือ โหยวพัวเฉ่อเมี่ยน  เป็นบะหมี่จีนประเภทหนึ่ง มีต้นกำเนิดอยู่ที่มณฑลฉ่านซี และด้วยตัวเส้นมีลักษณะใหญ่หนาและยาวเหมือนเข็มขัด จึงได้รับการขนานนามว่าเป็น "แปดสิ่งมหัศจรรย์" ของมณฑลฉ่านซี 
เปี๋ยงเปี๋ยงเมี่ยนมีชื่อเสียงยิ่งจากการใช้อักขระพิเศษในการเขียนชื่ออาหาร ตัวอักษรมีความซับซ้อนมากกว่าปรกติ โดยตัวอักษรแบบดั้งเดิมหรือตัวเต็มนั้นต้องใช้จำนวนขีดมากถึง 58 ขีด
บะหมี่.
เส้นบะหมี่เปี๋ยงเปี๋ยงเมี่ยนนั้นใหญ่หนาและยาวเหมือนเข็มขัด โดยมากผลิตขึ้นเองด้วยมือ แต่ก็เป็นอาหารท้องถิ่นของซีอานที่มีประวัติค่อนข้างคลุมเครือ บ้างว่าเปี๋ยงเปี๋ยงเมี่ยนนี้ถูกรับประทานโดยคนงานที่ไม่มีเวลาตัดเส้นบะหมี่ให้บางลง เมื่อไม่นานมานี้ เปี๋ยงเปี๋ยงเมี่ยนได้กลายเป็นที่รู้จักทั่วในประเทศจีน โดยเฉพาะจากสื่อออนไลน์ที่เทความสนใจไปยังตัวอักษรพิเศษที่ใช้เขียนชื่ออาหารนี้โดยเฉพาะ
คำว่า "เปี๋ยง"  เป็นคำเลียนเสียงธรรมชาติ ซึ่งว่ากันว่าคล้ายกับเสียงเส้นบะหมี่หนา ๆ กระทบกับโต๊ะที่ใช้นวดเส้นบะหมี่ดังกล่าวจนเป็นเสียง "เปี๋ยงเปี๋ยง" 
ตัวอักษร.
อักษรที่ใช้เขียนคำว่า "เปี๋ยง" มีมากกว่า 20 รูปแบบ ซึ่งมีตั้งแต่ 56 ขีด ไปจนถึง 70 ขีด แต่ตัวอักษรที่ได้รับการยอมรับมากที่สุดคือตัว "เปี๋ยง" ที่เขียนด้วยตัวเต็มจำนวน 58 ขีด (ตัวย่อมี 42 ขีด) นับเป็นหนึ่งในอักษรจีนสมัยใหม่ที่มีความซับซ้อนมากที่สุด รวมทั้งไม่พบอักษรนี้ในพจนานุกรมจีนสมัยใหม่หรือแม้แต่ในพจนานุกรมคังซี
โดยตัวอักษรประกอบไปด้วย 言 (พูด; 7 ขีด) ตรงกลาง ขนาบด้วย 幺 (เล็ก; 2 × 3 ขีด) ทั้งสองด้าน ด้านล่างมีตัว 馬 (ม้า; 10 ขีด) ขนาบด้วย 長 (เติบโต; 2 × 8 ขีด) บริเวณตรงกลางล้อมรอบด้วยคำว่า 月 (ดวงจันทร์; 4 ขีด) ทางด้านซ้าย 心 (หัวใจ; 4 ขีด) อยู่ด้านล่าง และ刂 (มีด; 2 ขีด) อยู่ทางขวา ตัวอักษรทั้งหมดจะถูกล้อมรอบโดย 穴 (ถ้ำ; 5 ขีด) ตรงด้านบน และ 辶 (เดิน; 4 ขีด) ตีวงโค้งจากด้านซ้ายไปล่างขวา
ข้าวยาคู

ข้าวยาคู เป็นขนมไทยชนิดหนึ่ง ที่นำข้าวอ่อนนำมาตำให้เม็ดแหลก แล้วกรองเอาส่วนที่เป็นน้ำมาต้มกับน้ำตาล ทำให้มีลักษณะคล้ายแป้งเปียกสีเขียวอ่อน เมื่อกินอาจราดหน้าด้วยน้ำกะทิเล็กน้อยหรือใส่มะพร้าวอ่อนก็ได้
ประวัติ.
ข้าวยาคูอาจถือว่าเป็นขนมไทยที่มีความเก่าแก่ที่สุด มีความเกี่ยวข้องกับความเชื่อทางพระพุทธศาสนา คำว่า "ยาคู" มาจากภาษาบาลีว่า "ยาคุ" ตามความเชื่อที่ปรากฏในพระไตรปิฎกที่กล่าวถึงที่มาของข้าวยาคูว่าพราหมณ์คนหนึ่งนำข้าวยาคูมาถวายพระพุทธเจ้า ผลบุญจึงส่งให้เป็นผู้รู้ธรรมองค์แรก ชาวพุทธส่วนหนึ่งจึงเชื่อว่า อานิสงส์ของการให้ทานข้าวยาคูหรือให้ข้าวยาคูแก่ผู้อื่น คือการให้อายุ วรรณะ สุข กำลัง และปฏิภาณผู้มีปัญญา ในหลายพื้นที่ของประเทศไทยมีประเพณีกวนข้าวยาคู ชาวบ้านจะช่วยกันกวนข้าวยาคู
ใน "ไตรภูมิพระร่วง" วรรณกรรมสมัยสุโขทัย ปรากฏในเนื้อหาส่วนที่ว่าด้วยเรื่องของพระเจ้าอโศกมหาราช กล่าวถึงพระนางอสันธิมิตตาถวายจังหันแด่พระสงฆ์ ว่า "นางจิงแต่งจังหันแลเข้ายาคูอีกสรรพาหารแลหมากพลู อังคาสแด่พระสงฆ์ทั้งหลาย" ในวินัยปิฎกและพระสูตรอังคุตตรนิกาย กล่าวว่า ข้าวยาคูมีประโยชน์ 5 ประการ คือ ช่วยบรรเทาความหิว บรรเทาความกระหาย ทำให้ลมเดินสะดวก ช่วยชำระลำไส้ และช่วยย่อยอาหาร
ใน "กำสรวลสมุทร" วรรณกรรมสมัยอยุธยาตอนต้น กล่าวถึงการกินข้าว ยาคูว่าไม่อิ่มท้องเหมือนการกินข้าวที่เป็นอาหารมื้อหลัก ความว่า
พระบาทสมเด็จพระจุลจอมเกล้าเจ้าอยู่หัวมีพระบรมราชาธิบายว่าข้าวยาคูเป็นอาหารที่รับมาจากวัฒนธรรมอินเดียหรือของพราหมณ์
ไทรกัน

ไทรกัน  เป็นซีรีส์มังงะญี่ปุ่น แต่งเรื่องและวาดภาพโดยยาซูฮิโระ ไนโต ตีพิมพ์ครั้งแรกในนิตยสาร"โชเน็งกัปตันรายเดือน" นิตยสารมังงะแนว"โชเน็ง"ของสำนักพิมพ์ทากูมะโชเต็งตั้งแต่เดือนเมษายน พ.ศ. 2538 ถึงมกราคม พ.ศ. 2540 เมื่อนิตยสารหยุดการตีพิมพ์ รวบรวมแต่ละตอนเป็นหนังสือมังงะรวมเล่ม ("ทังโกบง") ทั้งหมด 3 เล่ม ซีรีส์ตีพิมพ์ต่อในนิตยสาร"ยังคิงเอาส์" นิตยสารมังงะแนว"เซเน็ง"ของสำนักพิมพ์โชเน็งกาโฮชะ โดยใช้ชื่อว่า ไทรกัน แม็กซิมัม ตั้งแต่เดือนตุลาคม พ.ศ. 2540 ถึงมีนาคม พ.ศ. 2550 สำนักพิมพ์โชเน็งกาโฮชะตีพิมพ์"ไทรกัน"ซ้ำเป็นหนังสือมังงะ 2 เล่มและรวบรวมตีพิมพ์"ไทรกัน แม็กซิมัม"เป็นหนังสือมังงะทั้งหมด 14 เล่ม มังงะ"ไทรกัน"และ"ไทรกัน แม็กซิมัม"มีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
ซีรีส์อนิเมะโทรทัศน์ 26 ตอนผลิตโดยสตูดิโอแมดเฮาส์ ออกอากาศทางช่องทีวีโตเกียวตั้งแต่เดือนเมษายนถึงกันยายน พ.ศ. 2541 ภาพยนตร์อนิเมะ "" ออกฉายในประเทศญี่ปุ่นในเดือนเมษายน พ.ศ. 2553
ซีรีส์อนิเมะดัดแปลงใหม่โดยสตูดิโอออเรนจ์ชื่อเรื่องว่า "ไทรกัน สแตมพีด" เริ่มออกอากาศในเดือนมกราคม พ.ศ. 2566
ปุษปกมล ทาหาล

ปุษปกมล ทาหาล (อักษรโรมัน: Pushpa Kamal Dahal; เกิด 11 ธันวาคม 1954) หรือเป็นที่รู้จักด้วยชื่อในกองทัพว่า ประจัณฑะ (แปลว่า "ดุดัน") เป็นนักการเมืองชาวเนปาล อดีตนายกรัฐมนตรีเนปาลในช่วงปี 2008 – 2009, 2016 – 2017 และ 2022 – 2024
หลังสงครามกลางเมืองของเนปาลสิ้นสุด พรรคคอมมิวนิสต์เนปาล (ลัทธิเหมา) ซึ่งทาหาลเป็นสมาชิกนั้น ได้เข้าสู่รัฐบาลโดยได้รับคะแนนเสียงข้างมากในการเลือกตั้งสมาชิกรัฐสภา ทาหาลได้รับการคัดเลือกโดยพรรคให้เป็นนายกรัฐมนตรี ในการเลือกตั้งรัฐสภาปี 2008 เขาได้รับเลือกจากเขตเลือดตั้งกาฐมาณฑุ 10 และชนะคะแนนเสียงถล่มทลาย เกือยสองเท่าของคู่แข่งซึ่งเป็นผู้แทนจากพรรคคองเกรสเนปาล และเขายังชนะคะแนนเสียงถล่มทลายอีกครั้งในฐานะผู้แทนจากเขตการเลือกตั้งโรลปะ 2 โดยได้คะแนนเสียง 34,230 เทียบกับ 6,029 ศันตะ กุมาร โอลี จากพรรคคอมมิวนิสต์เนปาล (ลัทธิมากซ์-เลนิน) ในการชนะการเลือกตั้งครั้งนั้น เขาได้ให้คำมั่นสัญญาว่าจะดำเนินการจัดตั้งรัฐบาลและทำงานร่วมกับพรรคอื่น ๆ อย่างสุดกำลังความสามารถ
ในเดือนสิงหาคม 2016 ทาหาลได้รับการเลือกตั้งขึ้นเป็นนายกรัฐมนตรีเนปาลในวาระที่สอง เขาลาออกจากตำแหน่งในวันที่ 24 พฤษภาคม 2017 และได้เชร์ บะหาดูร เทวพา จากพรรคคองเกรสขึ้นมาสืบทอดตำแหน่ง ทาหาลได้รับการแต่งตั้งเป็นนายกรัฐมนตรีในวาระที่สามในวันที่ 25 ธันวาคม 2022 หลังการเลือกตั้งทั่วไปในปีเดียวกัน
ตับบูละฮ์

ตับบูละฮ์  เป็นสลัดจากภูมิภาคลิแวนต์ทำมาจากพาร์สลีย์สับละเอียด คลุกเคล้ากับมะเขือเทศ สะระแหน่ หอมใหญ่ และบุลกูร์ดิบ ปรุงรสด้วยน้ำมันมะกอก น้ำเลมอน เกลือ และพริกหวานสับ บางรูปแบบอาจเติมผักกาดหรือใส่เซโมลีนาแทนบุลกูร์
ตามธรรมเนียมดั้งเดิมในเมดิเตอร์เรเนียนตะวันออกและในโลกอาหรับจะเสิร์ฟตับบูละฮ์เป็นอาหารเรียกน้ำย่อย ทั้งตับบูละฮ์และอาหารอาหรับอื่น ๆ เช่น ฮัมมัส บาบาฆ็อนนูจญ์ หรือขนมปังพีตา ได้กลายมาเป็นอาหารอาหรับยอดนิยมในสหรัฐ
สมุนไพรกินได้ซึ่งเรียกว่า "ก็อฎบ์"  เป็นส่วนประกอบสำคัญอย่างหนึ่งของอาหารการกินในโลกอาหรับมาตั้งแต่สมัยกลาง ตับบูละฮ์มีที่มาจากพื้นที่ภูเขาของเลบานอนและซีเรีย ในปัจจุบันก็ได้แพร่หลายเป็นอาหารยอดนิยมอย่างหนึ่งของตะวันออกกลาง
จักรวรรดิเม็กซิโกที่ 1

จักรวรรดิเม็กซิโก ([ĩmˈpeɾjo mexiˈkano] เป็นจักรวรรดิ อิสระแห่งแรกของ เม็กซิโก และเป็นอดีตอาณานิคมของ จักรวรรดิสเปน ที่ตั้งระบอบกษัตริย์ หลังจากได้รับ เอกราช เป็นหนึ่งในไม่กี่ยุคสมัยใหม่ที่มีกษัตริย์อิสระที่มีอยู่ในทวีปอเมริกาพร้อมกับ จักรวรรดิบราซิล โดยทั่วไปจะเรียกว่า จักรวรรดิเม็กซิโกที่ 1 ที่แยกความแตกต่างจาก จักรวรรดิเม็กซิโกที่ 2
สมเด็จพระจักรพรรดิอากุสตินที่ 1 แห่งเม็กซิโก กษัตริย์องค์เดียวของจักรวรรดิ เดิมเป็นผู้บัญชาการทหารชาวเม็กซิกันซึ่งได้รับเอกราชจากสเปนในเดือนกันยายน พ.ศ. 2364 ความนิยมของพระองค์ถึงจุดสูงสุดในการเดินขบวนประท้วงเมื่อวันที่ 18 พฤษภาคม พ.ศ. 2365 เพื่อสนับสนุนให้พระองค์เป็นจักรพรรดิของประเทศใหม่ และรัฐสภาในวันรุ่งขึ้นก็อนุมัติเรื่องนี้อย่างเร่งรีบ พิธีราชาภิเษกที่หรูหราตามมาในเดือนกรกฎาคม
จักรวรรดิถูกรบกวนตลอดการดำรงอยู่อันสั้นด้วยคำถามเกี่ยวกับความถูกต้องตามกฎหมาย ความขัดแย้งระหว่างสภาคองเกรสกับจักรพรรดิ และคลังสมบัติที่ล้มละลาย
วอลเลย์บอลหญิงชิงแชมป์สโมสรโลก 2022

วอลเลย์บอลหญิงชิงแชมป์สโมสรโลก 2022  เป็นการแข่งขันชิงแชมป์สโมสรโลก ครั้งที่ 15 จัดขึ้นที่เมืองอันตัลยา ประเทศตุรกี ตั้งแต่วันที่ 14-18 ธันวาคม ซึ่งมี 6 ทีมที่เข้าร่วมการแข่งขัน
รูปแบบการแข่งขัน.
รอบแรก.
6 ทีมแบ่งออกเป็น 2 กลุ่ม กลุ่มละ 3 ทีมในการแข่งขัน 2 ทีมอันดับแรกของแต่ละกลุ่มจะผ่านเข้าสู่รอบรองชนะเลิศ.
รอบสุดท้าย.
ทีมอันดับ 1 ของกลุ่ม A จะแข่งขันรอบรองชนะเลิศกับทีมอันดับ 2 ของกลุ่ม B และทีมอันดับ 1 ของกลุ่ม B จะแข่งขันรอบรองชนะเลิศกับทีมอันดับ 2
การตัดสินลำดับจากผลการแข่งขัน.
แมตช์ที่แข่งขัน 3-0 หรือ 3-1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3-2 ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ฟาโรห์เนบมาอัตเร

เนบมาอัตเร เป็นพระนามครองพระราชบัลลังก์ของฟาโรห์แห่งอียิปต์โบราณที่มีความคลุมเครือในหลักฐานยืนยันในสมัยปลายช่วงระหว่างกลางครั้งที่ 2 พระองค์อาจจะเป็นหนึ่งในสมาชิกราชวงศ์ในช่วงต้นราชวงศ์ที่สิบเจ็ดแห่งอียิปต์ และด้วยเหตุนี้จึงทำให้พระองค์ได้ครองราชย์เหนือพื้นที่เมืองธีบส์ อีกข้อสันนิษฐานหนึ่ง เยอร์เกน ฟอน เบ็คเคอราธ เชื่อว่า พระองค์เป็นฟาโรห์ที่ขึ้นมาปกครองในช่วงปลายของราชวงศ์ที่สิบหกแห่งอียิปต์
หลักฐานยืนยัน.
พระนามครองพระราชบัลลังก์ "เนบมาอัตเร" ปรากฏอยู่บนหัวขวานทองสัมฤทธิ์ ซึ่งค้นพบในหลุมฝังศพที่อัสยูฏในอียิปต์กลาง และปัจจุบันอยู่ในพิพิธภัณฑ์บริติช แค็ตตาล็อกหมายเลข BM EA 63224 นอกจากนี้ยังพบพระนามดังกล่าวเดียวกันนี้จารึกไว้บนเครื่องรางหินสีดำรูปสิงโตที่ไม่ทราบที่มา และปัจจุบันอยู่ในพิพิธภัณฑ์เพตรี แค็ตตาล็อกหมายเลข 11587 ระดับความไม่แน่นอนส่งผลต่อความเป็นเจ้าของวัตถุโบราณเหล่านี้ เนื่องจากฟาโรห์อเมนโฮเทปที่ 3 ก็ทรงใช้พระนาม "เนบมาอัตเร" เช่นกัน อย่างไรก็ตาม หัวขวานสามารถระบุช่วงเวลาได้ถึงช่วงปลายของสมัยช่วงระหว่างกลางครั้งที่ 2 โดยพิจารณาจากรูปแบบของวัตถุโบราณและที่มา ในขณะที่ฟลินเดอร์ส เพตรี ระบุว่า เครื่องรางดังกล่าวถูกสร้างด้วยฝีมือหยาบเกินกว่าจะเป็นของฟาโรห์อเมนโฮเทปที่ 3 ได้ เพตรีได้เสนอความเห็นว่า เครื่องรางชิ้นนี้ถูกสร้างขึ้นในช่วงรัชสมัยฟาโรห์ไอบิ ซึ่งเป็นผู้ปกครองที่คลุมเครือในช่วงปลายของราชวงศ์ที่สิบสามแห่งอียิปต์ ซึ่งพระนามครองพระราชบัลลังก์บางส่วนยังคงหลงเหลืออยู่ในบันทึกพระนามแห่งตูรินในพระนาม "[...]มาอัตเร" อย่างไรก็ตาม การศึกษาล่าสุดของคิม รีฮอล์ตเกี่ยวกับบันทึกพระนามแห่งตูรินได้โต้แย้งข้อสันนิษฐานนี้ว่า เส้นขีดแนวตั้งในส่วนที่เสียหายของบันทึกก่อนหน้า "มาอัตเร" ได้ขีดทับอักษรอียิปต์โบราณ "เนบ"
ตำแหน่งตามลำดับเวลา.
ตำแหน่งตามลำดับเวลาของฟาโรห์เนบมาอัตเรในสมัยช่วงระหว่างกลางครั้งที่ 2 นั้นไม่แน่นอนอย่างมาก เยอร์เกน ฟอน เบ็คเคอราธ นักไอย์คุปต์วิทยา ได้เสนอความเห็นว่า พระองค์เป็นผู้ปกครองที่มาจากราชวงศ์ที่สิบห้าหรือสิบหก ซึ่งเขาเห็นว่าราชวงศ์ที่เป็นเชื้อสายของฟาโรห์ชาวฮิกซอสทั้งหมด อีกข้อสันนิษฐานหนึ่ง คิม รีฮอล์ตได้ตั้งสมมติฐานว่า พระองค์เป็นฟาโรห์แห่งราชวงศ์ที่สิบเจ็ด ถึงแม้ว่าพระองค์จะปรากฏตำแหน่งในราชวงศ์โดยไม่ระบุรายละเอียดก็ตาม ข้อสันนิษฐานของรีฮอล์ตอ้างอิงมาจากกับการสังเกตว่าพระนาม "เนบมาอัตเร" ที่ปรากฏอยู่บนหัวขวานถูกพบในหลุมฝังศพเกี่ยวข้องกับวัฒนธรรมการฝังศพหลุมทรงกลม (Pan-grave) โดยส่วนใหญ่วัฒนธรรมการฝังศพดังกล่าวจะเป็นของทหารรับจ้างชาวนิวเบียที่ว่าจ้างโดยผู้ปกครองของราชวงศ์ที่สิบเจ็ดในการต่อสู้กับศัตรูชาวฮิกซอส ดาร์เรล เบเฟอร์ นักไอยคุปต์วิทยา ชี้ให้เห็นว่าผู้ปกครองแห่งธีบส์ในช่วงเวลานั้นอาจจะจัดหาอาวุธดังกล่าวให้กับทหารรับจ้างจริงๆ
อางูริ โอนิชิ

อางูริ โอนิชิ (大西 亜玖璃, Ōnishi Aguri, เกิด 2 พฤษภาคม ค.ศ. 1997) เป็นนักแสดง นักพากย์ และนักร้องหญิงชาวญี่ปุ่น
ชีวิตส่วนตัว.
งานอดิเรกของเธอคือการอ่านหนังสือ ร้องคาราโอเกะ และเล่นอัลโต้แซกโซโฟน
ฆอรอวัตส์

ฆอรอวัตส์  คืออาหารย่างประเภทหนึ่งของชาวอาร์มีเนีย อาจนำเนื้อสัตว์นั้นไปหมักก่อนนำไปย่างหรือไม่ก็ได้ เนื้อสัตว์ที่ใช้คือเนื้อแกะ เนื้อหมู เนื้อวัว เนื้อไก่ เนื้อปลา หรือแม้กระทั่งเนื้อลูกวัว ฆอรอวัตส์ถือเป็นอาหารจานพิเศษในเทศกาลต่าง ๆ คำว่า "ฆอรอวัตส์" แปลว่า "ที่ถูกย่าง" โดยแผลงมาจากคำกริยา "ฆอรอแวล"  ซึ่งแปลว่า "ย่าง"
สูตรอาหารหนึ่งแนะนำว่าในการทำฆอรอวัตส์ให้ดีนั้น ไม้เสียบเนื้อควรห่างจากไฟย่างประมาณ 12–15 เซนติเมตร ควรจัดเนื้อชิ้นที่หนาที่สุดไว้ตรงกลางไม้เสียบ และควรให้ไม้เสียบแต่ละไม้อยู่ชิดกันเพื่อกักความร้อนขณะย่าง ในประเทศอาร์มีเนียเองนั้นยังนิยมใช้เนื้อสัตว์ติดกระดูกมาย่างในรูปของแลมบ์ช็อปหรือพอร์กช็อป นอกจากเนื้อสัตว์ย่างแล้ว บ่อยครั้งยังเสิร์ฟผักชนิดต่าง ๆ เป็นเครื่องเคียง อย่างหน่อไม้ฝรั่งหรือถั่วแขกที่นำไปผัดใส่ไข่ คล้ายไข่คนใส่ผัก เป็นต้น
ถนนปรอเชียน  ในเยเรวานได้รับการขนานนามจากชาวต่างชาติว่าเป็น "ถนนสายบาร์บีคิว" เนื่องมาจากร้านฆอรอวัตส์จำนวนมากเรียงรายอยู่ข้างถนน นับตั้งแต่ปี 2009 มีการจัดเทศกาลฆอรอวัตส์ขึ้นทุกปีในเมืองอัฆทาลาทางตอนเหนือของประเทศ
โทโมะจังเป็นเด็กผู้หญิงนะ!

โทโมะจังเป็นเด็กผู้หญิงนะ!  เป็นซีรีส์มังงะสี่ช่องญี่ปุ่น แต่งเรื่องและวาดภาพโดยฟูมิตะ ยานางิดะ เผยแพร่ทางบัญชีทวิตเตอร์ Twi4 และเว็บไซต์"ไซเซ็นเซ็น"ตั้งแต่เดือนเมษายน พ.ศ. 2558 ถึงกรกฎาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 8 เล่ม ซีรีส์อนิเมะโทรทัศน์ดัดแปลงผลิตโดยสตูดิโอเลย์-ดิวซ์ ออกอากาศตั้งแต่เดือนมกราคมถึงมีนาคม พ.ศ. 2566
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: เค็นจิ โนมูระ
คู่หูคุณพ่อยอดนักฆ่า

คู่หูคุณพ่อยอดนักฆ่า (Buddy Daddies) เป็นซีรีส์อนิเมะออริจินอลญี่ปุ่น ผลิตโดยสตูดิโอพีเอเวิกส์ อำนวนการผลิตโดยอะนิเพล็กซ์และนิโตรพลัส กำกับโดยโยชิยูกิ อาซาอิ เขียนบทโดยไวโอ ชิโมกูระจากนิโตรพลัส และยูโกะ คากิฮาระ แต่งดนตรีประกอบโดยคัตสึโตชิ คิตางาวะจากวงราวด์เทเบิล ออกแบบตัวละครต้นแบบโดยคัตสิมิ เอนามิ และดัดแปลงแบบตัวละครสำหรับแอนิเมชันโดยโซอิจิโร ซาโกะ ซึ่งเป็นหัวหน้าผู้กำกับแอนิเมชันร่วมกับซานาเอะ ซาโต ออกอากาศตั้งแต่วันที่ 7 มกราคมถึง 1 เมษายน พ.ศ. 2566 ทางช่อง โตเกียวเอ็มเอ็กซ์ และเครือข่ายอื่น ๆ
ให้เสียงโดย: Toshiyuki Toyonaga
ให้เสียงโดย: Koki Uchiyama
ให้เสียงโดย: Hina Kino
ให้เสียงโดย: Toshiyuki Morikawa
บลองแปง

บลองแปง แอ็สอา ([blɑ̃pɛ̃]) เป็นผู้ผลิตนาฬิกาข้อมือหรูสัญชาติสวิส ซึ่งมีสำนักงานใหญ่อยู่ที่โปแด็กซ์/เลอบราซูว์ ประเทศสวิตเซอร์แลนด์ โดยออกแบบ, ผลิต, ส่งสินค้า รวมถึงจำหน่ายนาฬิกาจักรกลที่หรูหราและมีชื่อเสียง ได้รับการก่อตั้งโดยเฌออ็อง-ฌัก บล็องแป็ง ในวีลแร ประเทศสวิตเซอร์แลนด์เมื่อ ค.ศ. 1735 บลองแปงเป็นตราสินค้านาฬิกาที่เก่าแก่ที่สุดที่ยังหลงเหลืออยู่ เป็นบริษัทย่อยของบริษัทสวอท์ช กรุ๊ป สัญชาติสวิส มาตั้งแต่ ค.ศ. 1992 และได้รับการยกย่องว่าเป็นตราสินค้าระดับแนวหน้าของสวอท์ช โดยเป็นที่รู้จักกันเป็นอย่างดีจากนาฬิกาดำน้ำ ฟิฟตี ฟาธอมส์ ที่เปิดตัวใน ค.ศ. 1953 และนาฬิกาข้อมือ แกรนด์ คอมพลิเคชัน รุ่น 1735 ที่เปิดตัวใน ค.ศ. 1991
ประวัติ.
ประวัติตอนต้น.
เฌออ็อง-ฌัก บล็องแป็ง เริ่มผลิตนาฬิกาข้อมือเมื่อ ค.ศ. 1735 ในวีลแร ประเทศสวิตเซอร์แลนด์ เขาก่อตั้งตราสินค้าบลองแปงโดยตั้งห้องทำงานครั้งแรกที่ชั้นบนบ้านของเขาที่วีลแรในฌูว์ราแบร์นัวในปัจจุบัน
ทอดมัน

ทอดมัน หรือ ปลาเห็ด เป็นอาหารไทยภาคกลางชนิดหนึ่ง ที่นำกุ้งหรือปลา (ส่วนใหญ่ใช้เนื้อปลากราย ปลาดาบลาว ปลาทู ปลาน้ำดอกไม้ ปลายี่สก ปลาสลาด) มาขูดตำ นวดกับน้ำเกลือจนเหนียว คลุกเคล้าผสมพริกแกง ถั่วฝักยาวหรือถั่วพูซอย ใบมะกรูดหั่นละเอียด บางสูตรผสมไข่ไก่ ปั้นแผ่เป็นแผ่นกลมหนา ทอดน้ำมันท่วมจนสุก กินกับน้ำจิ้มอาจาดสามรส โรยถั่วลิสงคั่วบด แนมแตงกวาหั่น ในบางพื้นที่ เช่น จังหวัดเพชรบุรี นิยมกินทอดมันคู่กับขนมจีน โดยเนื้อทอดมันจะแผ่เป็นแผ่นบางใหญ่ และร้านส่วนมากจะผสมใบกะเพราลงไปในเนื้อทอดมันด้วย 
ชื่อและประวัติ.
ในบางพื้นที่เรียกทอดมันว่า "ปลาเห็ด" โดยเฉพาะตามชุมชนริมแม่น้ำทุกสายในภาคกลางตอนบน อย่างจังหวัดพิษณุโลกหรือจังหวัดสุโขทัยเป็นต้น คำว่า "ปลาเห็ด" เพี้ยนมาจากคำเขมรว่า "ปฺรหิต" (อ่านว่า [ปรอเหิต]) หมายถึง ลูกชิ้นหรืออาหารที่เอาเนื้อสับปั้นเป็นก้อนเล็ก ๆ แล้วทำให้สุก บางพื้นที่เรียก "ปลาเห็ด" เมื่อใช้ปลาน้ำจืดหรือปลาเล็กปลาน้อยสับทั้งก้าง เมื่อใช้เนื้อปลากราย ปลายี่สก หรือปลาสลาดขูด จึงเรียกว่า "ทอดมัน" แต่บางพื้นที่ก็เรียกทอดมันทั้งสองแบบว่า "ปลาเห็ด" เหมือนกัน อย่างไรก็ดี เชื่อว่าคำว่า "ปลาเห็ด" เป็นคำเกิดใหม่ เพราะปรากฏการใช้คำว่า "ทอดมัน" มานานตั้งแต่สมัยอยุธยาแล้ว เช่นในเสภาเรื่อง "ขุนช้างขุนแผน" ความว่า 
ในสมัยรัตนโกสินทร์ปรากฏสูตรทอดมันปลากรายในหนังสือ "ประติทินบัตรแลจดหมายเหตุ เล่ม 1 " (พ.ศ. 2432) และ "ตำหรับสายเยาวภา" ของสายปัญญาสมาคม (พ.ศ. 2478) ซึ่งดูใกล้เคียงทอดมันปัจจุบัน ใน "ปะทานุกรม การทำของคาวหวานอย่างฝรั่งแลสยาม" (พ.ศ. 2441) ปรากฏชื่อทอดมันปลาและทอดมันหมู
สวิงสวิงพาราไดซ์/แฮปปีเบิร์ธเดย์ทูมี!

สวิงสวิงพาราไดซ์/แฮปปีเบิร์ธเดย์ทูมี! (#เปลี่ยนทาง ,) เป็นเพลงซิงเกิลลำดับที่ 72 ของมอร์นิงมูซูเมะ วางจำหน่ายเมื่อวันที่ 21 ธันวาคม พ.ศ. 2565 โดยวางจำหน่ายในรูปแบบปกติ 2 แบบ (ซีดี) และลิมิเต็ด 3 แบบ (ซีดีและบลูเรย์) ซึ่งเพลงนี้ได้ขึ้นอันดับ 1 ของโอริคอนชาร์ตในรอบ 4 ปี กับ 6 เดือน
ซิงเกิลนี้เป็นซิงเกิลเปิดตัวของสมาชิกรุ่นที่ 16 ริโอะ ซากูไร และเป็นซิงเกิลสุดท้ายของคาเอเดะ คากะในฐานะสมาชิกรุ่นที่ 13 ของมอร์นิงมูซูเมะ ซึ่งคากะได้สำเร็จการศึกษาก่อนที่เพลงนี้จะวางจำหน่ายอย่างเป็นทางการ
รายชื่อเพลง.
รูปแบบลิมิเต็ด A-B, รูปแบบปกติ
รูปแบบลิมิเต็ด A บลูเรย์
รูปแบบลิมิเต็ด B บลูเรย์
รูปแบบลิมิเต็ด SP บลูเรย์
สมาชิก.
รุ่นที่ 9
รุ่นที่ 10
รุ่นที่ 11
รุ่นที่ 12
รุ่นที่ 13
รุ่นที่ 15
รุ่นที่ 16
อายัมโกเร็ง

อายัมโกเร็ง  เป็นไก่ทอดอินโดนีเซียและมาเลเซีย ประกอบด้วยเนื้อไก่ที่ทอดในน้ำมัน วลี "อายัมโกเร็ง" มีความหมายตรงตัวว่า "ไก่ทอด" ในภาษามาเลเซีย ภาษาอินโดนีเซีย และภาษาระดับภูมิภาคต่าง ๆ ในอินโดนีเซีย (เช่น ภาษาชวา)
สูตรต่าง ๆ.
"อายัมโกเร็ง" มีหลายสูตร สูตรที่ได้รับความนิยม เช่น
เจ้าชายเฮนรี (พระราชโอรสพระเจ้าเอ็ดเวิร์ดที่ 1)

เจ้าชายเฮนรีแห่งอังกฤษ (6 พฤษภาคม ค.ศ. 1268 – 14 ตุลาคม ค.ศ. 1274) เป็นพระราชบุตรลำดับที่ห้า และเป็นพระราชโอรสลำดับที่สองของพระเจ้าเอ็ดเวิร์ดที่ 1 แห่งอังกฤษ ประสูติแต่เลโอนอร์แห่งกัสติยา พระอัครมเหสีพระองค์แรก
ประสูติ.
เจ้าชายเฮนรีประสูติภายในพระราชวังวินด์เซอร์ตั้งแต่ในรัชกาลพระเจ้าเฮนรีที่ 3 แห่งอังกฤษ ซึ่งเป็นพระอัยกา ก่อนหน้านี้เจ้าชายจอห์น ซึ่งเป็นพระเชษฐา ซึ่งอยู่ในการดูแลของริชาร์ด เอิร์ลแห่งคอร์นวอลล์สิ้นพระชนม์ไปแล้ว ทำให้เจ้าชายเฮนรีเป็นพระราชโอรสเพียงพระองค์เดียวของพระเจ้าเอ็ดเวิร์ดที่ 1 แห่งอังกฤษ ที่ยังมีพระชนม์ชีพอยู่ และอยู่ในลำดับที่สองของการสืบราชสันตติวงศ์อังกฤษ หลังพระเจ้าเฮนรีที่ 3 พระอัยกา เสด็จสวรรคต พระเจ้าเอ็ดเวิร์ดที่ 1 ซึ่งเป็นพระชนกเสวยราชสมบัติสืบมา ทำให้เจ้าชายเฮนรีเป็นทายาทผู้มีสิทธิโดยตรงใน ค.ศ. 1273 นั้นเอง พร้อมกับทรงวางตัวให้หมั้นหมายกับฆัวนาที่ 1 แห่งนาวาร์
สิ้นพระชนม์.
เจ้าชายเฮนรีได้รับการอุปถัมภ์อำรุงจากอะลิอูโนแห่งพรอว็องส์ซึ่งเป็นอัยยิกาฝ่ายพระชนก มาตั้งแต่ยังทรงพระเยาว์ตลอดระยะเวลาสี่ปีที่พระชนกชนนีทรงเข้าร่วมสงครามครูเสด พระองค์ทรงคุ้นเคยกับพระอัยยิกามากกว่าพระชนกชนนีเสียอีก พระอัยยิกาคอยถวายพยาบาลและปลอบประโลมเจ้าชายเฮนรีที่มักประชวรกระเสาะกระแสะ กระทั่งที่สุดเจ้าชายเฮนรีสิ้นพระชนม์ลงด้วยสาเหตุธรรมชาติที่กิลด์ฟอร์ดใน ค.ศ. 1274 โดยไม่มีพระชนกชนนีเสด็จมาดูใจเป็นครั้งสุดท้าย และกว่าที่ทรงรู้ข่าวการประชวร เจ้าชายเฮนรีก็สิ้นพระชนม์ไปแล้ว พระศพของเจ้าชายเฮนรีถูกฝังภายในเวสต์มินสเตอร์แอบบีย์
ไคนะแห่งทะเลหิมะอันยิ่งใหญ่

ไคนะแห่งทะเลหิมะอันยิ่งใหญ่ หรือ ไคนะกับทะเลหิมะอันกว้างใหญ่  เป็นซีรีส์อนิเมะโทรทัศน์ออจิจินัลญี่ปุ่น สร้างสรรค์โดยสึโตมุ นิเฮ และผลิตโดยสตูดิโอโพลีกอนพิกเชอส์เพื่อเป็นการฉลองครบรอบ 40 ปีของสตูดิโอ ซีรีส์อนิเมะกำกับโดยฮิโรอากิ อันโดะ เขียนบทโดยซาดายูกิ มูไรและเท็ตสึยะ เพลงหลักของซีรีส์แต่งโดยฮิโรยูกิ ซาวาโนะ แต่งดนตรีประกอบโดยโคดะ ยามาโมโตะและมิซากิ อูมาเซะ ออกอากาศตั้งแต่เดือนมกราคมถึงมีนาคม พ.ศ. 2566 ทางผังรายการ +อัลตราของช่องฟูจิทีวี กลุ่มโยรูชิกะร้องเพลงเปิดชื่อเพลงว่า "เทเลพาท" (テレパス, Terepasu) ส่วนวง Greeeen ร้องเพลงปิดชื่อเพลงว่า "จูวาไนล์" (ジュブナイル, Jubunairu) มังงะดัดแปลงวาดภาพโดยอิโตเอะ ทาเกโมโตะ ตีพิมพ์ในนิตยสาร"โชเน็งซิริอุสรายเดือน" นิตยสารมังงะแนว"โชเน็ง"ของสำนักพิมพ์โคดันชะตั้งแต่เดือนกุมภาพันธ์ พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ในชื่อภาษาไทยว่า ไคนะแห่งแดนเหมันต์ ภาพยนตร์อนิเมะภาคต่อชื่อว่า "ไคนะแห่งทะเลหิมะอันยิ่งใหญ่: สตาร์สเดจ" มีกำหนดออกฉายในโรงภาพยนตร์ที่ประเทศญี่ปุ่นในเดือนตุลาคม พ.ศ. 2566
ให้เสียงโดย: โยชิมาซะ โฮโซยะ
ให้เสียงโดย: ริเอะ ทากาฮาชิ
ให้เสียงโดย: Ayumu Murase
ให้เสียงโดย: Maaya Sakamoto
ให้เสียงโดย: Katsuyuki Konishi
ให้เสียงโดย: Tomokazu Sugita
ให้เสียงโดย: Nobuyuki Hiyama
ให้เสียงโดย: Kenyu Horiuchi
สื่อ.
มังงะ.
มังงะที่ดัดแปลงโดยอิโตเอะ ทาเคโมโตะ เริ่มตีพิมพ์ในนิตยสารมังงะโชเน็งซิริอุสรายเดือนของโคดันชะเมื่อวันที่ 26 กุมภาพันธ์ พ.ศ.2565 รวบรวมตีพิมพ์(ทังโกบง)เล่มแรกวางจำหน่ายเมื่อวันที่ 8 ธันวาคม พ.ศ. 2565 ลิขสิทธิ์ในประเทศไทยแปลโดยสำนักพิมพ์ฟีนิกซ์ในชื่อภาษาไทยว่า "ไคนะแห่งแดนเหมันต์"
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 8 ธันวาคม พ.ศ. 2565</td><td></td><td>12 กันยายน พ.ศ. 2566</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 9 กุมภาพันธ์ พ.ศ. 2566</td><td></td><td>–</td><td>—</td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 6 ตุลาคม พ.ศ. 2566</td><td></td><td>–</td><td>—</td></tr>
</table>
ตำบลหนองแวง (อำเภอหนองบัวแดง)

ตำบลหนองแวง เป็นตำบลหนึ่งในอำเภอหนองบัวแดง จังหวัดชัยภูมิ ตั้งอยู่ห่างจากตัวอำเภอประมาณ 10 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลหนองแวง
การปกครอง.
ตำบลหนองแวง แบ่งการปกครองออกเป็น 20 หมู่บ้าน คือ
<templatestyles src="Div col/styles.css"/>
 การศาสนา
สถานที่สำคัญ.
วัด/ สำนักสงฆ์
<templatestyles src="Div col/styles.css"/>
โบสถ์คริสต์ 3 แห่ง
 การสาธารณสุข
ดิสโตรคิด

ดิสโตรคิด  เป็นบริการของผู้ให้บริการจัดจำหน่ายเพลงดิจิทัลอิสระ ก่อตั้งขึ้นในปี 2556 โดยผู้ประกอบการชาวอเมริกัน Philip Kaplan โดยหลักแล้ว DistroKid ให้นักดนตรีและผู้ถือสิทธิ์อื่นๆ มีโอกาสเผยแพร่และขายหรือสตรีมเพลงผ่าน ร้านค้าปลีกออนไลน์ เช่น iTunes / Apple Music, Spotify, Pandora, Amazon Music, YouTube Music, Tidal, Deezer, iHeartRadio และอื่นๆ
มีเดียน บุตรของอับราฮัม

ตามพระคัมภีร์ภาษาฮีบรู มีเดียน ("Mīḏəyān") เป็นบุตรชายคนที่สี่ของอับราฮัม และ เคทูราห์ ผู้หญิงที่อับราฮัมแต่งงานหลังจากซาราห์เสียชีวิต พี่น้องของเขาคือ ศิมราน โยกชาน เมดาน อิชบาก และชูอาห์ บุตรชายของเขาคือ เอฟาห์ เอเฟอร์ ฮาโนค อาบีดา และ เอลดาอาห์
โยเซพุส บันทึกว่า "อับราฮัมวางแผนที่จะตั้งถิ่นฐานในอาณานิคม และพวกเขาเข้าครอบครองโทรโกลดีทิสและดินแดนแห่งโทรกโลดิสต์ และประเทศในอาระเบียเฟลิกซ์ ไกลไปถึงทะเลแดง " 
โดยทั่วไปแล้วชาวมีเดียนถือเป็นบรรพบุรุษของชาวมีเดียน ซึ่งพบได้ในส่วนหลังของพระคัมภีร์ภาษาฮีบรู
ในศาสนาอิสลาม.
มัดยัน  นักลำดับวงศ์ตระกูลชาวมุสลิมบางคนอ้างว่าเขาเป็นบุตรชายของบุตรสาวของลูฏ แต่นักวิชาการส่วนใหญ่มักจะบอกว่า เป็นบรรพบุรุษของชาวมัดยัน ที่ถูกอัลลอฮ์ทำลาย และเป็นบรรพบุรุษของนบีชุอัยบ์
คุกกี้เนย

คุกกี้เนย  หรือ คุกกี้เดนมาร์ก  เป็นคุกกี้ที่มีที่มาจากเดนมาร์ก ทำมาจากเนย แป้ง และน้ำตาล
คุกกี้เนยมีหลายรูปร่างรูปทรง เช่น วงกลม สี่เหลี่ยม วงรี วงมีรู หรือรูปคล้ายขนมเพรตเซล ในบางพื้นที่ โดยเฉพาะในยุโรปและอเมริกาเหนือ นิยมเสิร์ฟคุกกี้เนยนี้กันในเทศกาลคริสต์มาส ส่วนในฮ่องกง เป็นของขวัญที่นิยมให้กันเป็นพิเศษ โดยเฉพาะในเทศกาลตรุษจีน
คุกกี้เนยเดนมาร์ก.
เดนมาร์กเป็นผู้ส่งออกคุกกี้เนยที่มีชื่อเสียง โดยเฉพาะอย่างยิ่งไปยังตลาดในสหรัฐและเอเชีย คุกกี้ที่ผลิตในระดับอุตสาหกรรมนี้มักจะบรรจุและจำหน่ายในกระป๋องเคลือบดีบุก โดยมีตัวอย่างสำคัญคือคุกกี้เนยของยี่ห้อรอยัลแดนสก์ ที่เป็นที่รู้จักในชื่อ "กระป๋องน้ำเงิน" (The Blue Tin) จากบรรจุภัณฑ์ที่เป็นกระป๋องดีบุกสีน้ำเงินอันเป็นเอกลักษณ์ สูตรคุกกี้เนยในสหรัฐมาพร้อมกับชาวยุโรปที่มาตั้งถิ่นฐานในสหรัฐ ส่วนเดนมาร์กเป็นที่รู้จักดีว่าสามารถรักษาคุณภาพของส่วนผสมและการผลิตมาตั้งแต่ปี 1966 รสชาติอันเป็นเอกลักษณ์ของคุกกี้เนยเดนมาร์กนั้นมาจากเนยเดนมาร์กที่มีการตั้งมาตรฐานการของเนยขึ้นในปี 1901 เมื่อมีการจดทะเบียนยี่ห้อเนย "Lurpak" ขึ้น
ถั่วแดงต้มน้ำตาล

ถั่วแดงต้มน้ำตาล  เป็นของหวานที่พบเห็นได้ทั่วไปในประเทศจีน ทําจากถั่วแดงและน้ำตาลและปรุงคล้ายถั่วเขียวต้มน้ำตาล มักเสิร์ฟเย็นในช่วงฤดูร้อนและเสิร์ฟร้อนในฤดูหนาวซึ่งมีผลหลากหลาย เช่น บรรเทาความร้อนของร่างกาย เป็นประโยชน์ต่อกระเพาะอาหารขับปัสสาวะ เสริมธาตุเหล็กในการสร้างเลือด ถั่วแดงต้มน้ำตาลยังสามารถใช้ทําไอศกรีมหวานเย็นแบบแท่งและหงโต้วปิงซึ่งเป็นของหวานยอดนิยมตามร้านฉาชานทิงในฮ่องกง 
ถั่วแดงต้มน้ำตาลในแบบกวางตุ้งโดยทั่วไปใข้ถั่วแดงเมล็ดเล็ก และน้ำตาลกรวดหรือน้ำตาลแดงแผ่น (片糖) เพื่อเพิ่มรสชาติ มักใส่เฉินผีและเมล็ดบัว ส่วนผสมอื่นที่ใส่เพิ่มเช่น สาคู, มันสําปะหลัง, กะทิ, ไอศกรีม, ข้าวเหนียว หรือข้าวเหนียวดำ, สาหร่ายทะเลตัดเส้น และไป่เหอ มักเสิร์ฟเป็นของหวานปิดท้ายในการกินที่ร้านอาหารหรือในงานเลี้ยง บางครั้งถั่วแดงต้มน้ำตาลเสิร์ฟพร้อมสาหร่ายทะเลตัดเส้น หรือส่วนผสมอื่น ๆ
ชื่อ.
โดยทั่วไปในประเทศจีน ถั่วแดงต้มน้ำตาลมี 2 ชนิดที่แตกต่างกันคือ ถั่วแดงต้มน้ำตาลแบบที่มีน้ำค่อนข้างใส ยังเหลือให้เห็นเป็นเมล็ดถั่วที่พองบานติดเปลือก เรียก หงโต้วทาง (จีน: 红豆汤; แปลตรงตัว: "ซุปถั่วแดง") และแบบที่ปรุงให้เนื้อและเปลือกของถั่วแดงเข้าด้วยกันโดยการป่น (หรือ การบด) แบบหยาบ ๆ ให้มีเนื้อสัมผัสคล้ายทราย เรียกว่า หงโต้วชา (จีน: 红豆沙; แปลตรงตัว: "ถั่วแดงทราย")
ถั่วแดงกวน

ถั่วแดงกวน (จีนตัวเต็ม: จีนตัวย่อ: เกาหลี:) เป็นทั้งขนมและส่วนประกอบของขนมในอาหารเอเชียตะวันออก ทำจากการต้มถั่วแดงเมล็ดเล็ก (ถั่วอาซึกิ) บดและกวนให้เข้ากัน อาจเติมน้ำตาลหรือไม่เติมก็ได้ สีของถั่วแดงกวนมีสีแดงเข้มตามสีของผิวถั่วแดง ในอาหารเกาหลีมักปอกผิวสีแดงของถั่วแดงออกก่อนการกวนทำให้ได้ถั่วกวนสีขาว
ศัพทมูลวิทยา.
ในภาษาญี่ปุ่น คำเรียกชื่อของถั่วแดงกวนมีเป็นจำนวนมาก เช่น "อัง" (餡), "อังโกะ" (餡子), "โองุระ" (小倉) ซึ่ง"อัง"หมายถึง หวาน, กินได้, และของกวน ซึ่งไม่มีการระบุว่าเป็นถั่วแดง และบางคำเช่น "อาซึกิอัง" (小豆餡) ระบุว่าเป็นถั่วอาซึกิบด
คล้ายกับในภาษาจีน "โต้วชา"  บางครั้งใช้เป็นชื่อเรียกสั้น ๆ แทน "หงโต้วชา"  ที่หมายถึง "ถั่วแดงบดจนป่นคล้ายทราย" คือ "ถั่วแดงกวน"นั่นเอง
วิธีทำ.
เริ่มจากการเตรียมถั่วแดงโดยล้างให้สะอาด เติมน้ำพักไว้ 6 ชั่วโมงหรือข้ามคืน จนเมล็ดพอง จากนั้นนำไปต้มไฟแรงจนสุกนิ่ม ต้มประมาณ 30–45 นาทีด้วยไฟกลาง เมื่อถั่วแดงนำไปบดโดยช้อนหรือเครื่องปั่นอาหาร อาจบดจนละเอียดหรือหยาบตามต้องการ แล้วให้เติมน้ำตาลลงไป กวนจนน้ำตาลละลาย และถั่วแดงงวด
การใช้ประโยชน์.
อาหารจีน.
ถั่วแดงกวนใช้ประกอบในอาหารจีนหลายชนิด เช่น
อาหารญี่ปุ่น.
ถั่วแดงกวนใช้ประกอบในขนมญี่ปุ่นหลายชนิด เช่น
อาหารเกาหลี.
ถั่วแดงกวนใช้ประกอบในของว่างในเกาหลีหลายชนิด เช่น
ผจญภัยล่าขุมทรัพย์สุดขอบโลก

ผจญภัยล่าขุมทรัพย์สุดขอบโลก  เป็นภาพยนตร์แอ็กชันผจญภัยสัญชาติอเมริกันในปี ค.ศ. 2022 กำกับโดยรูเบน เฟลสเชอร์ จากบทภาพยนตร์โดยราฟ ลี จัดกินส์, อาร์ต มาร์คัม และแมตต์ ฮอลโลเวย์ สร้างจากแฟรนไชส์วิดีโอเกมชื่อเดียวกันที่พัฒนาโดยนอติด็อก และเผยแพร่โดยโซนี่ อินเตอร์แอ็กทีฟ เอนเตอร์เทนเมนต์ นำแสดงโดยทอม ฮอลแลนด์ ในบทเนธาน เดรก และมาร์ก วาห์ลเบิร์ก ในบทวิคเตอร์ ซุลลิแวน โดยมี Sophia Ali, Tati Gabrielle และอันโตนิโอ บันเดรัส เป็นนักแสดงสมทบ ในภาพยนตร์เรื่องนี้ เนธาน (ทอม) ได้รับการว่าจ้างจากวิคเตอร์ (มาร์ค) ในการแข่งขันกับมหาเศรษฐีซันติอาโก มอนกาดา (อันโตนิโอ) และหัวหน้าทหารรับจ้าง โจ แบรดด็อค (ทาติ) เพื่อตามหาสมบัติในตำนานของคณะเดินทางแมกเจลแลน
ภาพยนตร์เรื่องนี้เข้าสู่การพัฒนาในปี ค.ศ. 2008 โดยผู้อำนวยการสร้าง Avi Arad ระบุว่าเขาจะทำงานร่วมกับโซนี่พิคเจอร์สเอ็นเตอร์เทนเมนต์ เพื่อพัฒนาภาพยนตร์ที่ดัดแปลงจากแฟรนไชส์วิดีโอเกม จากนั้นอยู่ในขั้นตอนการพัฒนาโดยมีผู้กำกับ ผู้เขียนบท และนักแสดงนำหลายคนเข้าร่วม ผู้สร้างภาพยนตร์ เดวิด โอ. รัสเซล, นีล เบอร์เกอร์, เซธ กอร์ดอน, แดน ทราคเทนเบิร์ก, ชอว์น เลวี และทราวิส ไนท์ ได้รับการเซ็นสัญญาให้มากำกับในตอนแรก ขณะที่ มาร์ก วาห์ลเบิร์ก ถูกกำหนดให้แสดงเป็นเดรกในช่วงแรกของการพัฒนา ทอม ฮอลแลนด์ได้รับเลือกให้แสดงเป็นเดรกในเดือนพฤษภาคม ค.ศ. 2017 และเฟลสเชอร์ได้รับการว่าจ้างให้เป็นผู้กำกับในช่วงต้นปี ค.ศ. 2020 เริ่มถ่ายทำในเดือนมีนาคม ค.ศ. 2020 แต่การถ่ายทำหยุดชะงักเนื่องจากการระบาดทั่วของโควิด-19 ก่อนจะกลับมาถ่ายทำต่อในเดือนกรกฎาคมและเสร็จสิ้นการถ่ายทำในเดือนตุลาคมปีเดียวกัน โดยมีสถานที่ถ่ายทำได้แก่ บอสตัน นิวยอร์กซิตี บาร์เซโลนา และเคียมบา
เดิมมีกำหนดฉายในวันที่ 18 ธันวาคม ค.ศ. 2020 แต่ภาพยนตร์เรื่องนี้ประสบปัญหาความล่าช้าอย่างมากเนื่องจากการระบาดทั่วของโควิด-19 ในที่สุดก็ฉายรอบปฐมทัศน์ที่โคลีเซียมในบาร์เซโลนาในวันจันทร์ที่ 7 กุมภาพันธ์ ค.ศ. 2022 และเข้าฉายในโรงภาพยนตร์ในสหรัฐอเมริกาโดยโซนี่พิคเจอร์สรีลีสซิง ในวันศุกร์ที่ 18 กุมภาพันธ์
ภาษาของประเทศรัสเซีย

ในบรรดา ภาษาทั้งหมดของรัสเซีย ภาษารัสเซียเป็นภาษาที่ใช้กันอย่างแพร่หลายที่สุดและเป็นภาษาทางการเพียงภาษาเดียวในระดับชาติ แต่ยังมีอีก 35 ภาษาที่ถือเป็นภาษาทางการในบางภูมิภาคของรัสเซียโดยใช้คู่กันกับภาษารัสเซีย ปัจจุบันมีภาษาชนกลุ่มน้อยมากกว่า 100 ภาษาที่พูดในรัสเซีย การแก้ไขรัฐธรรมนูญรัสเซียฉบับใหม่ที่ได้รับอนุมัติกำหนดให้ภาษารัสเซียเป็นภาษาทางการ ด้วยการลงนามในคำสั่งฝ่ายบริหารของประธานาธิบดี วลาดีมีร์ ปูติน เมื่อวันที่ 3 กรกฎาคม ค.ศ. 2020 เพื่อใส่การแก้ไขเพิ่มเติมในรัฐธรรมนูญรัสเซียอย่างเป็นทางการ คำสั่งเหล่านี้จึงมีผลบังคับใช้ในวันที่ 4 กรกฎาคม ค.ศ. 2020
สโมสรฟุตบอลมาราเลน่า

สโมสรฟุตบอลมาราเลน่า เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดเพชรบุรี ปัจจุบันเล่นในไทยลีก 3 โซนภาคตะวันตก
ประวัติ.
ในปี 2549 สโมสรได้ก่อตั้งขึ้นที่จังหวัดศรีสะเกษภายใต้ชื่อ สโมสรฟุตบอลกรมวิทยาศาสตร์บริการ
ในปี 2552 สโมสรได้เปลี่ยนชื่อเป็น สโมสรฟุตบอลกาญจนพัฒน์ ตามนามสกุลของประธานสโมสรและเข้าแข่งขันในเอฟเอสลีก จนถึงปี 2561
ในปี 2562 สโมสรเริ่มทำการแข่งขันในไทยแลนด์ อเมเจอร์ลีก ฤดูกาล 2562 – โซนภาคตะวันตกโดยใช้สนามกีฬามหาวิทยาลัยกรุงเทพ วิทยาเขตรังสิตเป็นสนามเหย้า เมื่อจบฤดูกาล พวกเขาได้เลื่อนชั้นสู่ไทยลีก 4 ฤดูกาล 2563
ในปี 2563 สโมสรได้เปลี่ยนสถานะเป็นสโมสรฟุตบอลอาชีพและลงแข่งขันในไทยลีก 4 อย่างไรก็ตามสมาคมกีฬาฟุตบอลแห่งประเทศไทย ในพระบรมราชูปถัมภ์ได้รวมไทยลีก 3 และไทยลีก 4 เข้าด้วยกัน จากเหตุการณ์นี้ทำให้ทุกทีมในไทยลีก 4 ได้รับการเลื่อนชั้นสู่ไทยลีก 3 โดยอัตโนมัติ สโมสรลงแข่งขันในไทยลีก 3 ฤดูกาล 2563–64 ในปลายเดือนธันวาคม 2563 เนื่องจากการแพร่ระบาดของไวรัสโควิด-19 ในประเทศไทย สมาคมกีฬาฟุตบอลแห่งประเทศไทยจึงต้องยุติการแข่งขันไทยลีก 3 อย่างกะทันหัน สโมสรจบอันดับที่ 11 ของโซนตะวันตก
ในฤดูกาล 2564–65 ถือเป็นฤดูกาลที่ 2 ติดต่อกันในไทยลีก 3 ของสโมสรฟุตบอลกาญจนพัฒน์
 "ณ วันที่ 28 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
โกปิโก้

โกปิโก้ ("โกปีโก") เป็นชื่อตราสินค้าลูกอมรสกาแฟและกาแฟพร้อมดื่มจากประเทศอินโดนีเซียโดยบริษัทมาโยราอินดะฮ์ ชื่อ "โกปิโก้" มาจากชื่อของกาแฟ"โกปิโก"ซึ่งเป็นพืชท้องถิ่นในรัฐฮาวายของสหรัฐ ณ ค.ศ. 2017 ผลิตภัณฑ์โกปิโก้มีวางจำหน่ายในกว่า 80 ประเทศทั่วโลก
เว็บไซต์ของโกปิโก้ในสหราชอาณาจักรระบุว่าลูกอมโกปิโก้ 4–5 เม็ดมีปริมาณกาเฟอีนเทียบเท่ากับกาแฟเอสเปรสโซหนึ่งถ้วย ในขณะที่รสคัปปุชชีโนมีกาเฟอีนประมาณครึ่งหนึ่ง ส่วนเว็บไซต์กาเฟอีนอินฟอร์เมอร์ประมาณว่าลูกอมโกปิโก้หนึ่งเม็ดน่าจะมีกาเฟอีนประมาณเม็ดละ 20–25 มิลลิกรัมเนื่องจากกาแฟหนึ่งถ้วยโดยทั่วไปจะมีกาเฟอีนประมาณ 100 มิลลิกรัม
ใน ค.ศ. 2017 บัญชีทวิตเตอร์ของสถานีอวกาศนานาชาติได้โพสต์รูปถ่ายงานเลี้ยงฉลองวันขอบคุณพระเจ้าบนสถานีอวกาศซึ่งในภาพมีบรรจุภัณฑ์ลูกอมโกปิโก้อยู่ด้วย ภาพดังกล่าวกลายเป็นที่แพร่หลายในหมู่ผู้ใช้อินเทอร์เน็ตในประเทศอินโดนีเซียโดยมีแฮชแท็กได้แก่ #kopikoinspace
ผลิตภัณฑ์โกปิโก้ในประเทศไทยผลิตและนำเข้าโดยบริษัทอินบิสโก้ (ประเทศไทย) จำกัด ซึ่งเป็นบริษัทในเครือของมาโยราอินดะฮ์ โดยมีสำนักงานตั้งอยู่ที่อำเภอบางปะอิน จังหวัดพระนครศรีอยุธยา